**Vastavalt nimekirjale 06.05.2022 nr 6-3/17-1**

**Arvamuse küsimine**

Häädemeeste vallas Reiu külas asuva Kullimetsa kinnistu (katastritunnus 84801:001:1836) omanik esitas avalduse detailplaneeringu algatamiseks. Detailplaneeringu eesmärk on muuta maa sihtotstarve elamumaaks ning saada ehitusõigus ühe ühepereelamu ja abihoonete ehitamiseks.

Planeeringuala asub osaliselt ehituskeeluvööndis ning detailplaneeringuga tehakse ettepanek ehituskeeluvööndi ulatust vähendada Kullimetsa merepoolse katastriüksuse piirini. Lisaks asub kinnistu kehtiva Tahkuranna valla üldplaneeringuga määratus puhkehoonete ja -rajatiste reservmaal. Detailplaneeringuga tehakse ettepanek juhtotstarve muuta väikeelamumaaks. Eelöeldust tulenevalt on tegu üldplaneeringu muutmise ettepanekut sisaldava detailplaneeringu algatamisega.

Häädemeeste Vallavalitsus küsib planeerimisseadusest ning keskkonnamõju hindamise ja keskkonnajuhtimissüteemi seadusest tulenevalt asjaomaste isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise algatamise või algatamata jätmise eelhinnangule.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Detailplaneeringu algatamise otsuse eelnõu;

2. Lähteseisukohad;

3. Keskkonnamõju strateegilise hindamise algatamise või algatamata jätmise eelhinnang.

Marie Selberg

planeerimis- ja maanõunik

marie.selberg@haademeeste.ee

tel. 5788 0015